Propunere modificată de REGULAMENT AL CONSILIULUI de stabilire a cadrului financiar multianual pentru perioada 2014-2020 /* COM/2012/0388 final - 2011/0177 (APP) */





EXPUNERE DE MOTIVE 1. CONTEXTUL PROPUNERII MODIFICATE În urma adoptării propunerii sale de Regulament al Consiliului de stabilire a cadrului financiar multianual pentru perioada 2014-2020[1] („Regulamentul CFM”), Comisia a prezentat propuneri pentru toate actele legislative referitoare la programele multianuale pentru perioada respectivă. După cum se arată la punctul 2 de mai jos, două dintre aceste propuneri implică modificări la propunerea de regulament privind CFM. Este necesar, de asemenea, să se actualizeze tabelul din cadrul financiar multianual, inclus în anexa la Regulamentul CFM, pentru a se lua în considerare următoarele elemente: (a) la propunerea Comisiei pentru UE-27 trebuie adăugate alocările pentru Republica Croația, în temeiul Actului de aderare semnat la 9 decembrie 2011[2]; (b) disponibilitatea unor noi date privind PIB-ul regional și VNB-ul național conduce la modificarea eligibilității regionale și naționale în cadrul politicii de coeziune a Uniunii și, prin urmare, la recalcularea alocărilor regionale și naționale; (c) trebuie luate în considerare cele mai recente previziuni și proiecții macroeconomice pentru a se calcula alocările naționale maxime pentru statele membre care fac obiectul unor plafoane pentru alocările în domeniul coeziunii, precum și pentru a se exprima plafoanele din tabelul CFM pentru perioada 2014-2020 sub formă de procent din VNB-ul UE-28. 2. ELEMENTELE JURIDICE ALE PROPUNERII MODIFICATE În propunerea modificată anexată, modificările propuse la considerente și articole sunt marcate cu caractere îngroșate și subliniate. 2.1 Articolul 7 La 15 noiembrie 2011, Comisia a prezentat o propunere de Regulament al Parlamentului European și al Consiliului de stabilire a dispozițiilor generale privind Fondul pentru azil și migrație și instrumentul de sprijin financiar pentru cooperarea polițienească, prevenirea și combaterea criminalității și gestionarea crizelor[3] („regulamentul orizontal”), o propunere de Regulament al Parlamentului European și al Consiliului de instituire a Fondului pentru azil și migrație[4] și o propunere de Regulament al Parlamentului European și al Consiliului de instituire, ca parte a Fondului pentru securitate internă, a instrumentului de sprijin financiar pentru cooperarea polițienească, prevenirea și combaterea criminalității și gestionarea crizelor[5]. În aceeași zi, Comisia a prezentat o propunere de Regulament al Parlamentului European și al Consiliului de instituire, ca parte a Fondului pentru securitate internă, a instrumentului de sprijin financiar pentru frontiere externe și vize[6]. Cele trei regulamente speciale prevăd faptul că li se aplică prevederile regulamentului orizontal. În regulamentul orizontal, Comisia a anunțat că va își va modifica propunerea de regulament privind CFM în sensul extinderii dispozițiile articolului 7 la programele puse în aplicare prin gestiune partajată în cadrul Fondului pentru azil și migrație și al Fondului pentru securitate internă[7]. Aceasta face parte din eforturile Comisiei de a armoniza normele aplicabile gestiunii partajate. În consecință, deși este necesar să se depună toate eforturile pentru a se asigura că programele naționale din cadrul celor două fonduri sunt adoptate în 2014, ar trebui să fie posibil un transfer pentru anii următori din alocările care nu au fost utilizate în 2014 pentru a se evita pierderea creditelor de angajament aferente. 2.2 Articolul 8 (precum și considerentul 7) La 6 octombrie 2011, Comisia a prezentat o propunere de Regulament al Parlamentului European și al Consiliului de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, care fac obiectul cadrului strategic comun, precum și de stabilire a unor dispoziții generale privind Fondul european de dezvoltare regională, Fondul social european și Fondul de coeziune și de abrogare a Regulamentului (CE) nr. 1083/2006 al Consiliului („Regulamentul CSC”)[8]. Articolul 21 din Regulamentul CSC stabilește norme de condiționalitate legate de coordonarea politicilor economice ale statelor membre, inclusiv posibilitatea suspendării angajamentelor și plăților pentru programele finanțate din fondurile acoperite de cadrul strategic comun. Articolul 21 alineatul (8) ultimul paragraf din regulamentul respectiv prevede că, în cazul în care condițiile pentru ridicarea unei suspendări a angajamentelor sau a plăților sunt îndeplinite, Consiliul decide, în același timp, pe baza unei propuneri din partea Comisiei, reînscrierea în buget a angajamentelor suspendate, în conformitate cu articolul 8 din Regulamentul Consiliului de stabilire a cadrului financiar multianual pentru perioada 2014-2020. Prin urmare, articolul 8 (și considerentul nr. 7) trebuie modificate în consecință, pentru a permite transferul și reînscrierea în buget a angajamentelor suspendate. Articolul 6 se aplică în cazul deciziilor privind ridicarea unei suspendări de credite pentru plăți. 2.3 Articolul 11 și noul articol 11a [precum și considerentul 7 și articolul 9 alineatul (5)] Pe lângă cele două modificări menționate anterior care derivă din propunerile legislative privind programele multianuale, Comisia propune, de asemenea, modificarea articolului 11 din propunerea sa de regulament privind CFM: din motive de claritate juridică și terminologie, Comisia propune împărțirea articolului 11 în două articole, astfel încât să se facă distincție între cazul aderării unui nou stat membru la Uniune și cel al reunificării Ciprului. Acest lucru necesită modificarea în mod corespunzător a considerentului 7 și a articolului 9 alineatul (5). 2.4 Modificări la considerentul 8 și la articolul 5 Pentru clarificare, și ținând cont de disponibilitatea unor previziuni macroeconomice mai recente, se introduc unele modificări minore la considerentul 8 și la articolul 5 din propunere. 3. IMPLICAȚIILE BUGETARE 3.1 Încorporarea alocărilor pentru Croația în tabelul CFM Alocările specifice pentru Republica Croația trebuie adăugate la propunerea Comisiei pentru fondurile structurale, Fondul de coeziune, Fondul european agricol pentru dezvoltare rurală, Fondul european pentru pescuit și afaceri maritime, Fondul pentru azil și migrație și Fondul pentru securitate internă. Aceste alocări sunt calculate pe baza aceleiași metodologii care se aplică în cazul UE-27, sub rezerva dispozițiilor tranzitorii prevăzute în Actul de aderare. În mod corespunzător, pentru fondurile structurale și Fondul de coeziune, sumele calculate pe baza metodei de alocare propuse pentru perioada 2014-2020 fac obiectul unei duble ajustări: – un calendar de introducere progresivă a 70 % pentru anul 2014 și a 90 % pentru anul 2015; – alocările pentru 2014 și 2015 trebuie să fie de 2,33 ori și, respectiv, de 3 ori mai mari decât alocarea pentru 2013, cu condiția ca limitele noului acquis să permită acest lucru (adică rata reducerii de 2,5 % din PIB-ul național nu poate fi încălcată). În ceea ce privește politica agricolă comună: – pentru măsurile de piață, alocarea se calculează pe baza aplicării integrale a acquis-ului, sub rezerva condițiilor specifice prevăzute în Actul de aderare pentru sectorul vitivinicol; – pentru plățile directe, acestea vor fi introduse progresiv pe parcursul unei perioade de 10 ani pe baza aceluiași calendar ca pentru nivelul aplicabil acestor plăți în UE-15, astfel cum a fost cazul pentru statele membre care au aderat la 1 mai 2004 și la 1 ianuarie 2007; – pentru dezvoltarea rurală, alocarea se bazează pe aceeași metodologie pe care Comisia a aplicat-o pentru sumele globale destinate UE-27. Actul de aderare nu prevede o perioadă de introducere progresivă. În ceea ce privește Fondul european pentru pescuit și afaceri maritime, alocarea se supune aceleiași duble ajustări pentru anii 2014-2015 (introducere progresivă și multiplicator), ca în cazul fondurilor structurale și de coeziune. Croația participă pe deplin la Fondul pentru azil și migrație începând din 2014. Ea primește o alocare „Schengen” specială pentru anul 2014 și, în consecință, nu beneficiază de componenta privind frontierele externe și vize a Fondului pentru securitate internă în anul respectiv. Mai mult, Croația primește o „facilitate pentru fluxurile de numerar” temporară pentru îmbunătățirea poziției sale bugetare nete pentru anul 2014. Pe lângă faptul că beneficiază de aceste sume prealocate, Croația participă, de asemenea, pe deplin la toate celelalte politici interne. Prin urmare, toate pachetele financiare care nu au fost prealocate trebuie ajustate în mod corespunzător. S-a aplicat aceeași abordare ca în cazul sumelor pe anul 2013 pentru închiderea negocierilor de aderare, adică sumele au fost calculate proporțional cu raportul dintre PIB-ul Croației și PIB-ul UE-27 și, respectiv, cu raportul dintre populația Croației și populația UE-27, ceea ce a condus la o creștere cu 0,62 %[9] a tuturor pachetelor financiare care nu au fost prealocate. Este necesar ca rubrica 5 să fie actualizată pentru a se ține cont de nevoile suplimentare în ceea ce privește cheltuielile administrative, ca urmare a aderării Croației. Aderarea Croației și gestionarea Uniunii extinse vor necesita resurse suplimentare, în special pentru sarcini de natură lingvistică, juridică și de gestionare de programe. Doar pentru Comisie majorarea netă necesară se va ridica la 384 de unități echivalent normă întreagă suplimentare, în principal sub formă de posturi care să fie adăugate în mod progresiv la schema de personal, proces care ar urma să fie finalizat în 2014. Celelalte instituții vor avea nevoie de resurse suplimentare în principal pentru cheltuieli pentru activități juridice și lingvistice, cheltuieli cu echipamentele și de funcționare, activități de comunicare și sarcini de gestionare informatică, necesitând o creștere netă cu 274 de unități echivalent normă întreagă suplimentare, în cea mai mare parte sub formă de posturi. Aceste posturi suplimentare vor facilita, de asemenea, integrarea resortisanților croați pentru a se asigura echilibrul geografic. Costurile suplimentare pentru perioada 2014-2020 pentru toate instituțiile sunt estimate la 536 de milioane EUR (la prețurile din 2011). În fine, impactul acestor angajamente suplimentare trebuie adăugat la plafoanele anuale globale de plată pe baza acelorași calendare de plată utilizate pentru UE-27. Sumele suplimentare rezultate sunt rezumate în tabelul de mai jos. Plafoanele propuse pentru UE-27 trebuie modificate în mod corespunzător. Sume suplimentare pentru Croația în cadrul financiar multianual 2014-2020 3.2 Actualizarea plafonului pentru „Creștere inteligentă și favorabilă incluziunii” și a plafonului pentru coeziune economică, socială și teritorială Alocările în cadrul politicii de coeziune din propunerile Comisiei s-au bazat pe cele mai recente date disponibile la momentul adoptării acestora, adică PIB-ul mediu regional pentru anii 2006-2008, datele la nivel regional privind educația și piața forței de muncă pentru anii 2007-2009, media VNB-ului pentru anii 2007-2009, precum și previziunile macroeconomice din primăvara anului 2011 și proiecțiile pe termen mediu care le-au însoțit. Ca urmare a publicării datelor referitoare la PIB-ul regional pentru 2009, a datelor la nivel regional privind educația și piața muncii pentru 2010, precum și a datelor privind VNB-ul pentru 2010, aceste propuneri trebuie acum actualizate: media pe trei ani care determină eligibilitatea se referă în prezent la perioada 2007-2009 pentru PIB-ul regional și la perioada 2008-2010 pentru VNB. În plus, pachetele financiare maxime pentru statele membre supuse unui plafon de 2,5 % din PIB-ul național se calculează în prezent pe baza previziunilor din primăvara anului 2012 și a proiecțiilor pe termen mediu actualizate. Aceasta conduce la următoarele modificări ale alocării globale pentru UE-27: 3.3 Actualizarea plafoanelor globale pentru creditele de plată Plafoanele anuale globale pentru plăți trebuie actualizate pe baza celor mai recente informații disponibile, precum: – execuția bugetară pentru exercițiul 2011; – bugetul adoptat pentru exercițiul 2012; – proiectul de buget pentru exercițiul 2013 și calendarele de plată revizuite care îl însoțesc. 3.4 Actualizarea plafoanelor anuale globale pentru angajamente și plăți exprimate ca procent din UE-VNB În fine, plafoanele anuale globale pentru angajamente și plăți din tabelul CFM, astfel cum au fost modificate în conformitate cu punctele 3.1 și 3.2 de mai sus, trebuie exprimate în procente din VNB-ul UE-28, calculat pe baza previziunilor macroeconomice ale Comisiei din primăvara anului 2012 și a proiecțiilor pe termen mediu actualizate. 2011/0177 (APP) Propunere modificată de REGULAMENT AL CONSILIULUI de stabilire a cadrului financiar multianual pentru perioada 2014-2020 CONSILIUL UNIUNII EUROPENE, având în vedere Tratatul privind funcționarea Uniunii Europene, în special articolul 312, precum și Tratatul de instituire a Comunității Europene a Energiei Atomice, în special articolul 106a, având în vedere propunerea Comisiei Europene[10], având în vedere aprobarea Parlamentului European[11], după transmiterea proiectului de act legislativ către parlamentele naționale, hotărând în conformitate cu o procedură legislativă specială, întrucât: (1) Plafoanele anuale ale creditelor de angajament pe categorii de cheltuieli și plafoanele anuale ale creditelor de plată stabilite de prezentul regulament trebuie să respecte plafoanele stabilite pentru angajamente și resurse proprii în [Decizia XXXX/XX/UE, Euratom a Consiliului]. (2) Având în vedere necesitatea unui nivel adecvat de predictabilitate pentru pregătirea și executarea investițiilor pe termen mediu, durata cadrului financiar ar trebui să fie de șapte ani, cu începere de la 1 ianuarie 2014, cu o evaluare intermediară a punerii în aplicare a cadrului financiar. Rezultatele acestei evaluări ar trebui să fie luate în considerare în cursul ultimilor trei ani ai cadrului financiar. (3) Sunt necesare instrumente speciale, precum rezerva pentru ajutoare de urgență, Fondul de solidaritate al Uniunii Europene, instrumentul de flexibilitate, Fondul european de ajustare la globalizare, rezerva pentru crize în sectorul agricol și marja de rezervă, pentru a permite Uniunii să reacționeze în cazul unor împrejurări neprevăzute specifice sau pentru a permite finanțarea unor cheltuieli clar identificate care nu ar putea fi finanțate în limitele plafoanelor disponibile pentru una sau mai multe rubrici stabilite în cadrul financiar. Prin urmare, sunt necesare dispoziții specifice pentru a prevedea posibilitatea de a înscrie în buget credite de angajament peste plafoanele stabilite în cadrul financiar în cazul în care este necesară utilizarea instrumentelor speciale. (4) Dacă este necesar să se mobilizeze garanțiile din bugetul Uniunii pentru împrumuturile acordate în cadrul mecanismului de asistență pentru balanțele de plăți și al mecanismului european de stabilizare financiară, prevăzute în Regulamentul (CE) nr. 332/2002 al Consiliului din 18 februarie 2002 de înființare a unui mecanism de asistență financiară pe termen mediu pentru balanțele de plăți ale statelor membre[12] și, respectiv, în Regulamentul (UE) nr. 407/2010 al Consiliului din 11 mai 2010 de instituire a unui mecanism european de stabilizare financiară[13], suma necesară ar trebui mobilizată peste plafoanele creditelor de angajament și de plată ale cadrului financiar, respectându-se în același timp plafonul resurselor proprii. (5) Cadrul financiar ar trebui să fie stabilit pe baza prețurilor din anul 2011. De asemenea, ar trebui stabilite normele privind ajustările tehnice ale cadrului financiar în vederea recalculării plafoanelor și a marjelor disponibile. (6) Cadrul financiar nu ar trebui să țină seama de posturile bugetare care sunt finanțate prin veniturile alocate în sensul Regulamentului (UE) nr. [xxx/201x] al Parlamentului European și al Consiliului din […] privind normele financiare aplicabile bugetului anual al Uniunii[14]. (7) Ar trebui stabilite norme și pentru alte situații care pot necesita ajustarea cadrului financiar. Aceste ajustări pot fi legate de execuția bugetului, condiționalitățile macroeconomice legate de coordonarea politicilor economice ale statelor membre, deficitul public excesiv, revizuirea tratatelor, extinderi, reunificarea Ciprului sau adoptarea cu întârziere a noilor norme care reglementează anumite domenii de politică. (8) Pachetele naționale destinate politicii de coeziune pentru creștere economică și ocuparea forței de muncă sunt stabilite pe baza previziunilor referitoare la produsul intern brut (denumit în continuare „PIB”) din primăvara anului 20121. Date fiind incertitudinile în materie de previziuni și impactul asupra statelor membre care sunt supuse plafoanelor, ar trebui realizată o evaluare intermediară pentru a compara PIB-ul preconizat și cel real și impactul acestuia asupra pachetelor financiare. În cazul în care PIB-ul pentru 2014-2016 deviază cu mai mult de 5 % de la previziunile utilizate în 20121, pachetele pentru perioada 2018-2020 ale statelor membre vizate trebuie ajustate. Trebuie prevăzute norme pentru aceste ajustări. (9) Revizuirea cadrului financiar s-ar putea să fie necesară în cazul unor împrejurări neprevăzute care nu pot fi soluționate în limita plafoanelor stabilite de cadrul financiar. Prin urmare, este necesar să se prevadă revizuirea cadrului financiar în aceste cazuri. (10) Este necesar să se prevadă norme generale privind cooperarea interinstituțională în cadrul procedurii bugetare. (11) Pentru a contribui la buna desfășurare a procedurii bugetare, este necesar să fie prevăzute normele de bază pentru includerea în buget a cheltuielilor pentru politica externă și de securitate comună și suma totală pentru perioada acoperită de cadrul financiar. (12) Modalitățile detaliate privind cooperarea interinstituțională în cadrul procedurii bugetare și cu privire la includerea în buget a cheltuielilor pentru politica externă și de securitate comună sunt prevăzute în Acordul interinstituțional din [...] 201x încheiat între Parlamentul European, Consiliu și Comisie privind cooperarea în domeniul bugetar și buna gestiune financiară[15]. (13) De asemenea, sunt necesare norme specifice privind abordarea proiectelor de infrastructură de mare anvergură, a căror durată de viață depășește cu mult perioada cadrului financiar. Este necesar să se stabilească sume maxime pentru contribuțiile bugetului Uniunii la aceste proiecte. Aceste cereri nu ar trebui să influențeze în niciun fel celelalte proiecte finanțate de la bugetul Uniunii. (14) Comisia ar trebui să prezinte o propunere privind un nou cadru financiar multianual înainte de 1 ianuarie 2018 pentru a permite instituțiilor să îl adopte cu suficient timp în avans, înainte de începerea următorului cadru financiar. Cadrul financiar prevăzut în prezentul regulament ar trebui aplicat în continuare, în cazul în care regulamentul privind noul cadrul financiar nu este adoptat înainte de încheierea cadrului financiar prevăzut în prezentul regulament, ADOPTĂ PREZENTUL REGULAMENT: Articolul 1 Cadrul financiar multianual Cadrul financiar multianual pentru perioada 2014-2020 (denumit în continuare „cadrul financiar”) este prezentat în anexă. Articolul 2 Respectarea plafoanelor stabilite în cadrul financiar 1. Parlamentul European, Consiliul și Comisia respectă plafoanele anuale de cheltuieli, stabilite în cadrul financiar, pe durata fiecărei proceduri bugetare și pe parcursul execuției bugetului pentru exercițiul în cauză. 2. Creditele de angajament pot fi înscrise în buget peste nivelul plafoanelor pentru rubricile relevante prevăzute în cadrul financiar, în cazul în care este necesară utilizarea resurselor din cadrul rezervei pentru ajutoare de urgență, al Fondului de solidaritate al Uniunii Europene, al instrumentului de flexibilitate, al Fondului european de ajustare la globalizare, al rezervei pentru crize în sectorul agricol și al marjei de rezervă, în conformitate cu Regulamentul (CE) nr. 2012/2002[16] al Consiliului, Regulamentul (CE) nr. 1927/2006 al Parlamentului European și al Consiliului[17], Regulamentul (UE) nr. xxxx/201x al Parlamentului European și al Consiliului[18] și Acordul interinstituțional din [...] 201x privind cooperarea în domeniul bugetar și buna gestiune financiară (denumit în continuare „Acordul interinstituțional”). 3. Atunci când trebuie mobilizată o garanție pentru un împrumut acoperit de la bugetul Uniunii, în conformitate cu Regulamentul (CE) nr. 332/2002 sau cu Regulamentul (UE) nr. 407/2010, această garanție intervine peste plafoanele stabilite în cadrul financiar. Articolul 3 Respectarea plafonului resurselor proprii 1. Pentru fiecare dintre anii cuprinși în cadrul financiar, toate creditele de plată necesare, după ajustarea anuală și ținând seama de orice alte ajustări sau revizuiri, precum și de aplicarea articolului 2 alineatele (2) și (3) nu trebuie să conducă la un procent al contribuției din resurse proprii care să depășească plafonul aferent resurselor proprii prevăzut în [Decizia XXXX/XX/UE, Euratom]. 2. Dacă este necesar, plafoanele stabilite în cadrul financiar sunt reduse pentru a se asigura respectarea plafonului aferent resurselor proprii stabilit în conformitate cu [Decizia XXXX/XX/UE, Euratom]. Articolul 4 Ajustări tehnice 1. În fiecare an, acționând anticipat față de procedura bugetară pentru exercițiul n+1, Comisia efectuează următoarele ajustări tehnice ale cadrului financiar: (a) reevaluarea, pe baza prețurilor exercițiului n+1, a plafoanelor și cuantumurilor totale pentru creditele de angajament și creditele de plată; (b) calcularea marjei disponibile în limita plafonului resurselor proprii, stabilit în conformitate cu [Decizia XXXX/XX/UE, Euratom]; (c) calcularea sumei absolute a marjei de rezervă prevăzute la punctul 15 din Acordul interinstituțional. 2. Comisia efectuează ajustările tehnice menționate la alineatul (1) pe baza unui deflator fix de 2 % pe an. 3. Comisia comunică Parlamentului European și Consiliului rezultatele ajustărilor tehnice menționate la alineatul (1) și previziunile economice de bază. 4. Nu se poate efectua nicio altă ajustare tehnică cu privire la exercițiul în cauză, nici în cursul exercițiului, nici ca ajustare ex post în cursul exercițiilor ulterioare. Articolul 5 Ajustarea pachetelor privind politica de coeziune 1. Cu ocazia ajustării tehnice pentru anul 2018, în cazul în care se constată că produsul intern brut („PIB”) cumulat al unui stat membru supus plafoanelor pentru perioada 2014-2016 deviază cu mai mult de +/- 5 % de la PIB-ul cumulat estimat în 20121 în cadrul stabilirii pachetelor privind politica de coeziune destinate statelor membre pentru perioada 2014-2020, Comisia ajustează sumele alocate cu titlu de fonduri de susținere a politicii de coeziune pentru statul membru respectiv pentru perioada menționată. 2. Efectul total net, pozitiv sau negativ, al ajustărilor menționate la alineatul (1) nu poate depăși 3 miliarde EUR. 3. Ajustările necesare se împart în cote egale pentru perioada 2018-2020, iar plafoanele corespunzătoare din cadrul financiar se modifică în consecință. Articolul 6 Ajustări legate de execuție Atunci când notifică Parlamentului European și Consiliului rezultatele ajustărilor tehnice aduse cadrului financiar, Comisia prezintă eventualele propuneri de ajustare a cuantumului total al creditelor de plată pe care le consideră necesare, ținând seama de execuție, pentru a asigura o evoluție ordonată în raport cu creditele de angajament. Deciziile cu privire la aceste propuneri sunt luate înainte de data de 1 mai a exercițiului n. Articolul 7 Ajustarea fondurilor structurale, a Fondului de coeziune, a Fondului european agricol pentru dezvoltare rurală, a Fondului european pentru pescuit și afaceri maritime, a Fondului pentru azil și migrație și a Fondului pentru securitate internă 1. În cazul adoptării după 1 ianuarie 2014 a unor noi norme sau programe de reglementare a în gestiune partajată pentru fondurilelor structurale, a Fondului de coeziune, a Fondului european agricol pentru dezvoltare rurală și a, Fondului european pentru pescuit și afaceri maritime, Fondul pentru azil și migrație și Fondul pentru securitate internă, cadrul financiar se ajustează pentru a se transfera pentru anii următori, peste plafoanele corespunzătoare pentru cheltuieli, alocațiile neutilizate în 2014. 2. Ajustarea referitoare la transferul alocațiilor neutilizate pentru anul 2014 se adoptă înainte de 1 mai 2015. Articolul 8 Ajustări privind condiționalitățile macroeconomice legate de coordonarea politicilor economice ale statelor membrelegate de deficitul public excesiv În cazul ridicării unei suspendări a angajamentelor bugetare referitoare la Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime în contextul condiționalităților macroeconomice legate de coordonarea politicilor economice ale statelor membreunei proceduri de deficit public excesiv, Consiliul hotărăște, în conformitate cu tratatul și în concordanță cu actul de bază relevant, un transfer al angajamentelor suspendate către exercițiile următoare. Angajamentele suspendate ale exercițiului n nu pot fi reportate în buget mai târziu de exercițiul n+2. Articolul 9 Revizuirea cadrului financiar 1. În cazul unor împrejurări neprevăzute, cadrul financiar poate fi revizuit, respectându-se plafonului resurselor proprii stabilit în conformitate cu [Decizia XXXX/XX/UE, Euratom]. 2. Orice revizuire a cadrului financiar în conformitate cu alineatul (1) ia în considerare posibilitatea unei realocări a cheltuielilor între programele incluse în rubrica revizuită, ținându-se seama în mod special de orice subutilizare preconizată a creditelor. Dacă este posibil, în plafonul existent al rubricii se încadrează o sumă semnificativă, atât în valoare absolută, cât și ca procent din noua cheltuială planificată. 3. Orice revizuire a cadrului financiar în conformitate cu alineatul (1) ia în considerare posibilitatea unei compensări a oricărei creșteri a plafonului unei rubrici prin reducerea plafonului unei alte rubrici. 4. Orice revizuire a cadrului financiar în conformitate cu alineatul (1) garantează menținerea unei relații corespunzătoare între angajamente și plăți. 5. Ajustările menționate la articolul 3 alineatul (2) și la articolele 6, 7, 8, 10, 11, 11a și 16 reprezintă, de asemenea, o revizuire a cadrului financiar. Articolul 10 Ajustarea cadrului financiar în cazul revizuirii tratatelor În cazul efectuării, în perioada acoperită de cadrul financiar, a unei revizuiri a tratatelor cu implicații bugetare, se efectuează în mod corespunzător ajustările necesare ale cadrului financiar. Articolul 11 Ajustarea cadrului financiar în cazul unei extinderi și al unificării Ciprului În cazul în care, în perioada acoperită de cadrul financiar, noi state membre aderă la Uniunea Europeană, cadrul financiar se ajustează pentru a ține seama de cheltuielile necesare generate de rezultatele negocierilor de aderare. Articolul 11a Ajustarea cadrului financiar în cazul reunificării Ciprului În cazul reunificării Ciprului în cursul perioadei acoperite de cadrul financiar, acesta se ajustează pentru a ține seama de soluționarea globală a problemei Ciprului și de necesitățile financiare suplimentare apărute în urma reunificării. Articolul 12 Cooperarea interinstituțională în cadrul procedurii bugetare Parlamentul European, Consiliul și Comisia (denumite în continuare „instituțiile”) iau toate măsurile necesare pentru facilitarea procedurii bugetare anuale. Instituțiile cooperează cu bună-credință pe întreaga durată a procedurii, pentru a-și apropia pozițiile. Ele cooperează prin intermediul contactelor interinstituționale corespunzătoare pentru a monitoriza progresul înregistrat și pentru a analiza gradul de convergență pe parcursul tuturor etapelor procedurii. Instituțiile se asigură că există, în măsura posibilului, o coordonare a calendarelor lor de lucru care să permită derularea procedurilor într-un mod coerent și convergent, conducând la adoptarea finală a bugetului. Pot avea loc discuții trilaterale în toate etapele procedurii și la diferite niveluri de reprezentare, în funcție de natura discuțiilor prevăzute. Fiecare instituție, în conformitate cu propriul său regulament de procedură, își desemnează participanții la fiecare reuniune, își definește mandatul de negociere și informează în timp util celelalte instituții cu privire la aspectele practice ale reuniunilor. Articolul 13 Finanțarea politicii externe și de securitate comună Cuantumul total al cheltuielilor operaționale destinate politicii externe și de securitate comună (denumită în continuare „PESC”) este înscris în întregime într-un singur capitol bugetar, denumit PESC. Cuantumul respectiv acoperă nevoile reale previzibile, evaluate în cadrul elaborării proiectului de buget, pe baza previziunilor realizate anual de Înaltul Reprezentant al Uniunii pentru afaceri externe și politica de securitate, precum și o marjă rezonabilă pentru acțiuni neprevăzute. Nu pot fi înscrise fonduri într-o rezervă. Articolul 14 Contribuția la finanțarea proiectelor de mare anvergură O sumă maximă de 7 000 milioane EUR, exprimată în prețurile din 2011, se pune la dispoziția programele europene de radionavigație prin satelit (EGNOS și Galileo) din bugetul UE, pentru perioada 2014-2020. Articolul 15 Evaluarea intermediară a punerii în aplicare a cadrului financiar În 2016, Comisia prezintă o evaluare a punerii în aplicare a cadrului financiar, însoțită, dacă este cazul, de propuneri corespunzătoare. Articolul 16 Tranziția către cadrul financiar următor Până la 1 ianuarie 2018, Comisia prezintă o propunere pentru un nou cadru financiar multianual. În cazul în care nu a fost adoptat un regulament al Consiliului de stabilire a unui nou cadru financiar multianual înainte de 31 decembrie 2020, plafoanele și celelalte dispoziții privind ultimul exercițiu cuprins în cadrul financiar se aplică în continuare până la adoptarea unui regulament de stabilire a unui nou cadru financiar. În cazul în care noi state membre aderă la Uniunea Europeană după 2020, cadrul financiar extins se ajustează, dacă este necesar, pentru a lua în considerare rezultatele negocierilor de aderare. Articolul 17 Intrarea în vigoare Prezentul regulament intră în vigoare în a treia zi de la data publicării în Jurnalul Oficial al Uniunii Europene. Prezentul regulament este obligatoriu în toate elementele sale și se aplică direct în toate statele membre. Adoptat la Pentru Consiliu Președintele ANEXĂ Tabelul cadrului financiar multianual table (UE-28) [1] COM(2011) 398 final din 29.6.2011. [2] JO L 112, 24.4.2012, p. 21. [3] COM (2011) 752 final. [4] COM (2011) 751 final. [5] COM (2011) 753 final. [6] COM (2011) 750 final. [7] COM (2011) 752 final, punctul 5.1. din expunerea de motive, p. 7, ultima liniuță. [8] COM (2011) 615 final. [9] Ponderea Croației în populația și VNB-ul UE-27 se ridică la 0,62 %. Acest procent a fost utilizat la stabilirea sumelor pentru 2013 în poziția comună privind Capitolul 33 – Dispoziții financiare și bugetare. [10] JO C , , p. . [11] JO C , , p. . [12] JO L 53, 23.2.2002, p. 1. [13] JO L 118, 12.5.2010, p. 1. [14] JO L … [15] JO C … [16] JO L 311, 14.11.2002, p. 3. [17] JO L 406, 30.12.2006, p. 1. [18] JO L , , p.